Innritun í morgunflug Icelandair hefst strax klukkan 21:00 í kvöld og brottför verður í mörgum þeirra á miðnætti vegna veðurs . Vegna áframhaldandi slæmrar veðurspár hefur ákvörðun verið tekin hjá Icelandair að flýta níu brottförum frá Keflavík sem áætlaðar voru í fyrramálið , fimmtudaginn , 9. janúar . Eins og Viðskiptablaðið sagði frá í gær raskaðist flug félagsins bæði seinni partinn í gær sem og í morgun . Innritun opnar kl. 21:00 í kvöld , miðvikudaginn 8. janúar og brottfarir verða rétt eftir miðnætti í kvöld ( 9. janúar ) , á níu flugum sem hafa áhrif á tæplega 1.700 farþega , en síðan er líklegt að sjö brottfarir til viðbótar sem eiga að vera í fyrramálið verði einnig flýtt , og hafi þá áhrif á 1.300 farþega til viðbótar . Eftirfarandi flugi verður flýtt til miðnættis í kvöld : Farþegar eru vinsamlega beðnir að fylgjast með flugupplýsingum á heimasíðu Icelandair sem verða uppfærðar um leið og breytingar liggja fyrir . Þar geta farþegar jafnframt uppfært netföng og símanúmer þannig að hægt sé að koma skilaboðum til þeirra hratt og örugglega . Eins og áður segir er jafnframt líklegt að brottfarartímar á eftirfarandi flugi sem einnig er áætlað til Evrópu í fyrramálið muni breytast .